**ROMÂNIA**

****





**JUDEŢUL CONSTANŢA**

**COMUNA CASTELU**

**CONSILIUL LOCAL**

**Str. Republicii, nr. 58**

**Telefon / Fax: 0241 811 831**

**E-maill: registratura@primariacomuneicastelu.ro**

**www.primariacomuneicastelu.ro**

**NR. 2228/18.02.2022**

**PROCES VERBAL AL ȘEDINȚEI EXTRAORDINARE DE ÎNDATĂ**

**DIN DATA DE 18 februarie 2022**

Încheiat astăzi, 18.02.2022, în ședința extraordinară de îndată a Consiliului local al comunei Castelu, la care participă un număr de 15 consilieri, din care dl. Cherim Gevat, dl. Dincă Marian, dl. Gealmambet Faruc și dl. Huianu Gicu-Claudiu, - online - telefonic, din totalul de 15 consilieri în funcție.

Are cuvântul dra. **Maria-Simona Ursu** – consilierul personal al primarului care efectuează apelul nominal privind prezența consilierilor locali.

Are cuvântul dra. **Maria-Simona Ursu** – consilierul personal al primarului, care supune la vot procesul - verbal al ședinței ordinare a Consiliului local din data de 11.02.2022.

Domnul **Cherim Gevat** dorește consemnarea faptului ca nu a văzut Procesul -Verbal

Dra. **Maria-Simona Ursu**– consilierul personal al primarului, arată că s-a consemnat acest aspect.

Nemaifiind observații, se supune la vot și se aprobă procesul - verbal al ședinței ordinare din data de 11.02.2022 cu 14 voturi pentru și 1 abținere (dl. Cherim Gevat).

Dra. **Maria-Simona Ursu** – consilierul personal al primarului dă cuvantul d-lui primar **Anghel Nicolae** care propune aprobarea următoarei ordini de zi:

1. Proiect de hotărâre privind aprobarea rectificării bugetului de venituri și cheltuieli al comunei Castelu pentru anul 2022 - inițiator Primarul comunei – domnul Nicolae Anghel;
2. Proiect de hotărâreprivind desemnarea reprezentanţilor Consiliului local al comunei Castelu în comisiile de evaluare a probei de interviu pentru ocuparea funcţiilor de director şi director adjunct din unitățile de învățământ preuniversitar de stat din comuna Castelu - inițiator Primarul comunei – domnul Nicolae Anghel;
3. Proiect de hotărâre privind aprobarea modificării şi completării Inventarului bunurilor care aparţin Domeniului Privat al Comunei Castelu, judeţul Constanţa - inițiator Primarul comunei – domnul Nicolae Anghel.

Nefiind observaţii, se supune la vot şi se aprobă în unanimitate ordinea de zi.

Domnul **Anghel Nicolae**  - primarul comunei prezintă Referatul de aprobare și proiectul de hotărâre de la punctul 1 al ordinii de zi privind aprobarea rectificării bugetului de venituri și cheltuieli al comunei Castelu pentru anul 2022.

Are cuvântul dra. **Maria-Simona Ursu** – consilierul personal al primarului care prezintă Raportul compartimentului de resort din cadrul aparatului de specialitate al primarului comunei.

Domnul **Anghel Nicolae**  - primarul comunei arată că avem în derulare proiectul pe fonduri europene cu Grădinița de la Castelu și trebuie să depunem ultima cerere de plată, din referatul compartimentului proiecte finanțate din fonduri nerambursabile reiese că cererea de de plată pe care trebuie să o depunem este de 1.068.186,68 lei iar noi am luat un avans de 1.115.595,43 lei fiind o diferentă de 47.408,74 lei pe care noi trebuie să o achităm către AFIR pentru a ne da drumu la ultima tranșă de plată pentru sumele eligiblie și tranșa a doua de TVA în suma de 230.594,96 lei.

Nefiind observaţii, se supune la vot şi se aprobă cu 8 voturi pentru, 7 abțineri (dl. Drugă Ilie Nelu, dl. Cosma Ion, dl. Dajiu Marius, dl. Gealmamet Faruc, dl. Huianu Gicu-Claudiu, dl. Rusu Ghiță și dl. Cherim Gevat), rectificarea bugetului de venituri și cheltuieli al comunei Castelu pentru anul 2022.

Domnul **Anghel Nicolae**  - primarul comunei prezintă Referatul de aprobare și proiectul de hotărâre de la punctul 2 al ordinii de zi privind desemnarea reprezentanţilor Consiliului local al comunei Castelu în comisiile de evaluare a probei de interviu pentru ocuparea funcţiilor de director şi director adjunct din unitățile de învățământ preuniversitar de stat din comuna Castelu.

Are cuvântul doamna **Stoian Valentina** – președinte de ședință – care prezintă Raportul compartimentului de resort din cadrul aparatului de specialitate al primarului comunei.

Domnul **Drugă Ilie-Nelu**, întreabă dacă dl. Dincă Marian are studii superioare? In adresa de la Inspectorat se specifică acest lucru.

Domnul **Anghel Nicolae**  - primarul comunei arată că vom înlocui reprezentantul cu membrul supleant.

Nemaifiind observaţii, se supune la vot şi se aprobă cu 8 voturi pentru și 6 voturi împotrivă (dl. Drugă Ilie Nelu, dl. Cosma Ion, dl. Dajiu Marius, dl. Gealmamet Faruc, dl. Huianu Gicu-Claudiu și dl. Rusu Ghiță) desemnarea reprezentanţilor Consiliului local al comunei Castelu în comisiile de evaluare a probei de interviu pentru ocuparea funcţiilor de director şi director adjunct din unitățile de învățământ preuniversitar de stat din comuna Castelu.

Domnul **Anghel Nicolae**  - primarul comunei prezintă Referatul de aprobare și proiectul de hotărâre de la punctul 3 al ordinii de zi privind aprobarea modificării şi completării Inventarului bunurilor care aparţin Domeniului Privat al Comunei Castelu, judeţul Constanţa.

Are cuvântul dra. **Maria-Simona Ursu** – consilierul personal al primarului – care prezintă Raportul compartimentului de resort din cadrul aparatului de specialitate al primarului comunei.

Nefiind observaţii, se supune la vot si se aproba cu 14 voturi pentru și 1 abținere (dl. Cherim Gevat) modificarea şi completarea Inventarului bunurilor care aparţin Domeniului Privat al Comunei Castelu, judeţul Constanţa.

Doamna președinte de ședință **Stoian Valentina** – declară închise lucrările ședinței extraordinare de îndată a Consiliului local al comunei Castelu.

Drept pentru care am încheiat prezentul proces verbal.

**Castelu, 18.02.2022**

**PREȘEDINTE DE ȘEDINȚĂ, Întocmit, Consilierul personal al primarului,**

**Maria-Simona URSU**

**Valentina STOIAN**